CELEX: 62015TN0156
Language: mt
Date: 2015-03-27 00:00:00
Title: Kawża T-156/15: Rikors ippreżentat fis-27 ta’ Marzu 2015 – Franza vs Il-Kummissjoni

8.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/23
            
         Rikors ippreżentat fis-27 ta’ Marzu 2015 – Franza vs Il-Kummissjoni
   (Kawża T-156/15)
   (2015/C 190/28)
   Lingwa tal-kawża: il-Franċiż
   
      Partijiet
   
   
      Rikorrenti: Ir-Repubblika Franċiża (rappreżentanti: F. Alabrune, G. de Bergues, D. Colas u C. Candat, aġenti)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla parzjalment id-Deċiżjoni tal-Kummissjoni C (2015) 53 finali, tas-16 ta’ Jannar 2015, li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR), sa fejn, fil-kuntest tal-għajnuna diretta, hija bbażata fuq konstatazzjonijiet li ma ġewx indikati fil-kuntest tal-komunikazzjonijiet tal-Kummissjoni u sa fejn is-sistema ta’ kontroll ma tippermettix l-applikazzjoni korretta tal-leġiżlazzjoni tal-Unjoni dwar il-kundizzjonijiet agrikoli tajbin u ambjentali għas-snin mitluba 2011 u 2012;
            
         
               —
            
            
               tannulla parzjalment id-Deċiżjoni C (2015) 53 finali sa fejn hija teskludi mill-finanzjament tal-Unjoni l-infiq kollu mwettaq fis-settur tal-għajnuna fuq is-superfiċji fil-Korsika ta’ Fuq għas-snin mitluba 2010 et seq;
            
         
               —
            
            
               tannulla parzjalment id-Deċiżjoni C (2015) 53 finali sa fejn hija teskludi mill-finanzjament tal-Unjoni l-infiq imwettaq mir-Repubblika Franċiża fil-kuntest tal-għajnuna bħala indennizz kumpensatorju tal-ostakoli naturali dwar it-taqsima 2 tal-programm rurali eżagonali bħala eżerċizzji finanzjarji 2010, 2011, 2012, u 2013. Sussidjarjament, tannulla parzjalment din id-deċiżjoni sa fejn teskludi mill-finanzjament tal-Unjoni Ewropea dik il-parti tal-infiq imwettaq mir-Repubblika Franċiża fil-kuntest tal-għajnuna ICHN għal ovini li kienu suġġetti għal kontrolli fil-post bħala kontrolli tal-identifikazzjoni tal-annimali;
            
         
               —
            
            
               tannulla parzjalment id-Deċiżjoni C(2015) 53 finali sa fejn hija teskludi mill-finanzjament tal-Unjoni l-infiq imwettaq mir-Repubblika Franċiża fis-settur tar-ristrutturazzjoni tal-industrija taz-zokkor sa limitu ta’ 25 % tal-infiq imħallas lill-produtturi taz-zokkor li bbenefikaw minn għajnuna għaż-żarmar sħiħ u miżmuma bħala silos ta’ ħażna; sussidjarjament, tannulla parzjalment din id-deċiżjoni għar-raġuni li l-korrezzjoni finanzjarja imposta sa’ limitu ta’ 25 % tal-infiq bħala għajnuna mħallsa lill-produtturi taz-zokkor li bbenefikaw minn għajnuna għaż-żarmar sħiħ u miżmuma bħala silos ta’ ħażna hija sproporzjonata;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tmien motivi li jikkonċernaw tliet aspetti tad-deċiżjoni kkontestata.
   
               —
            
            
               Fuq il-parti tad-deċiżjoni kkontestata li tikkonċerna s-settur tal-għajnuna diretta, l-ewwel taqsima, taħt l-eżerċizzji finanzjarji 2011, 2012, u 2013
               
                           1.
                        
                        
                           L-ewwel motiv ibbażat fuq ksur tal-Artikolu 11(1) tar-Regolament (KE) 885/2006 (1) u tad-drittijiet tad-difiża tar-rikorrenti, sa fejn il-korrezzjoni fissa imposta fuq il-pagamenti kollha tal-għajnuna fis-settur indikat qabel, ħlief għall-Korsika ta’ Fuq, hija bbażata fuq nuqqasijiet mhux ikkomunikati lir-rikorrenti.
                        
                     
                           2.
                        
                        
                           It-tieni motiv, imqajjem sussidjarjament, ibbażat fuq ksur tal-Artikolu 6(1) tar-Regolament 73/2009 (2) u tal-Anness III tal-imsemmi regolament.
                        
                     
                           3.
                        
                        
                           It-tielet motiv ibbażat fuq ksur tal-Artikolu 11(1) tar-Regolament (KE) 885/2006 u tad-drittijiet tad-difiża tar-rikorrenti, sa fejn il-korrezzjoni finanzjarja applikata f’dan is-settur għall-infiq kollu bħala għajnuna fil-Korsika ta’ Fuq hija bbażata fuq nuqqasijiet mhux ikkomunikati lir-rikorrenti.
                        
                     
                           4.
                        
                        
                           Ir-raba’ motiv, imqajjem parzjalment fuq bażi sussidjarja, ibbażat fuq ksur tal-prinċipju ta’ proporzjonalità u ta’ nuqqas ta’ osservanza tad-dokument Nru VI/5330/97 tal-Kummissjoni, tat-23 ta’ Diċembru 1997, intitolat “Linji direttriċi dwar il-kalkolu tal-konsegwenzi finanzjarji fil-preparazzjoni tad-deċiżjoni ta’ verifika tal-kontijiet tal-FAEG-Garanzija”.
                        
                     
         
               —
            
            
               Fuq il-parti tad-deċiżjoni kkontestata li tikkonċerna l-kumpensi għall-ostakoli naturali dwar it-taqsima 2 tal-programm rurali eżagonali – FAEŻR
               
                           5.
                        
                        
                           Il-ħames motiv ibbażat fuq ksur tal-Artikolu 10(2) u (4), u tal-Artikolu 14(2) tar-Regolament (KE) 1975/2006 (3), peress li l-Kummissjoni qieset bi żball li r-rikorrenti kienet naqset milli twettaq l-obbligi tagħha fil-qasam tal-kontrolli għar-raġuni li hija ma kinitx wettqet l-għadd tal-annimali matul il-kontrolli fil-post.
                        
                     
                           6.
                        
                        
                           Is-sitt motiv, imqajjem sussidjarjament, ibbażat fuq estensjoni illegali tal-applikazzjoni tal-korrezzjoni fissa għall-ovini mhux eliġibbli għall-primjum tan-nagħaġ.
                        
                     
         
               —
            
            
               Fuq il-parti tad-deċiżjoni kkontestata li tikkonċerna l-korrezzjoni finanzjarja applikata fis-settur tar-ristrutturazzjoni tal-industrija taz-zokkor
               
                           7.
                        
                        
                           Is-seba’ motiv ibbażat fuq ksur tal-Artikoli 3 u 4 tar-Regolament 320/2006 (4), u tal-Artikolu 4 tar-Regolament (KE) 968/2006 (5), peress li l-Kummissjoni eskludiet mill-finanzjament tal-Unjoni ċertu nfiq imwettaq mir-rikorrenti fis-settur indikat iktar ’il quddiem għar-raġuni li s-silos ta’ ħażna taz-zokkor miżmuma f’erba’ siti Franċiżi huma installazzjonijiet ta’ produzzjoni.
                        
                     
                           8.
                        
                        
                           It-tmien motiv, imqajjem sussidjarjament, ibbażat fuq ksur tal-prinċipji ta’ proporzjonalità u ta’ ugwaljanza fit-trattament.
                        
                     
         
      (1)  Regolament tal-Kummissjoni (KE) Nru 885/2006 tal-21 ta’ Ġunju 2006 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1290/2005 dwar l-akkreditazzjoni tal-aġenziji tal-ħlas u ta’ korpijiet oħrajn u l-approvazzjoni tal-kontijiet tal-FAEG u tal-FAEŻR (ĠU L 322M , 2.12.2008, p. 162).
   
      (2)  Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka ir-Regolament (KE) Nru 1782/2003 (ĠU L 30, p. 16).
   
      (3)  Regolament tal-Kummissjoni (KE) Nru 1975/2006 tas-7 ta’ Diċembru 2006 li jistabbilixxi regoli dettaljati għall-implimentazzjoni tar-Regolament (KE) Nru 1698/2005, dwar l-implimentazzjoni tal-proċeduri ta’ kontroll kif ukoll il-konformità reċiproka rigward il-miżuri ta’ sostenn għall-iżvilupp rurali (ĠU L 330M, 9.12.2008, p. 455).
   
      (4)  Regolament tal-Kunsill (KE) Nru 320/2006 tal-20 ta’ Frar 2006 li jistabilixxi skema temporanja għar-ristrutturar tal-industrija taz-zokkor fil-Komunità u li jemenda r-Regolament (KE) Nru 1290/2005 dwar il-finanzjament tal-politika agrikola komuni (ĠU L 335M, 13.12.2008, p. 29).
   
      (5)  Regolament tal-Kummissjoni (KE) Nru 968/2006 tas-27 ta’ Ġunju 2006 li jistipula regoli dettaljati għall-implimentazzjoni tar-Regolament tal-Kunsill (KE) Nru 320/2006 li jistabbilixxi skema temporanja għar-ristrutturar tal-industrija taz-zokkor fil-Komunità (ĠU L 322M, 2.12.2008, p. 183).